**Αθήνα:** 21.06.2023

**ΑΝΑΚΟΙΝΩΣΗ**

Διήμερο σεμινάριο στο Ρέθυμνο για τον προσβάσιμο τουρισμό και την εξυπηρέτηση επισκεπτών με αναπηρία

Στο Ρέθυμνο θα διεξαχθεί το σεμινάριο «ΠΡΟΣΕΛΚΥΣΗ ΚΑΙ ΕΞΥΠΗΡΕΤΗΣΗ ΤΟΥΡΙΣΤΩΝ ΜΕ ΑΝΑΠΗΡΙΑ: ΠΡΟΚΛΗΣΕΙΣ, ΝΕΕΣ ΠΡΟΣΕΓΓΙΣΕΙΣ ΚΑΙ ΤΕΧΝΙΚΕΣ ΕΞΥΠΗΡΕΤΗΣΗΣ» που πραγματοποιείται από την Εθνική Συνομοσπονδία Ατόμων με Αναπηρία (Ε.Σ.Α.μεΑ.), σε συνεργασία με τον Δήμο Ρεθύμνης, στο Ρέθυμνο, στο «Σπίτι του Πολιτισμού», αλλά και μέσω τηλεδιάσκεψης Zoom, Πέμπτη 22 και Παρασκευή 23 Ιουνίου 2023, και ώρες 16:30 με 20:30.



Το σεμινάριο απευθύνεται σε επιχειρήσεις και επαγγελματίες του κλάδου τουρισμού και φιλοξενίας (τουριστικοί πράκτορες, managers και υπάλληλοι υποδοχής ξενοδοχείων, μετρ και managers εστιατορίων, υπεύθυνοι marketing, τουριστικοί συνοδοί/ξεναγοί, υπεύθυνοι διοργάνωσης ψυχαγωγικών/πολιτιστικών εκδηλώσεων, φύλακες μουσείων και αρχαιολογικών χώρων, υπεύθυνοι σκαφών αναψυχής, κ.λπ.), σε στελέχη των γραφείων τουρισμού των ΟΤΑ ή σχετικών νομικών προσώπων/επιχειρήσεων, και σε στελέχη φορέων διαχείρισης πόρων φυσικής/πολιτιστικής κληρονομιάς.

Για περισσότερες πληροφορίες δείτε την επισυναπτόμενη Πρόσκληση.

Οι συμμετέχοντες παρακαλούν να αποστείλουν τη συμπληρωμένη Αίτηση που επισυνάπτεται συμπληρωμένη μέσω ηλεκτρονικού ταχυδρομείου στη διεύθυνση in.heritage.project@gmail.com

Για περισσότερες πληροφορίες ή διευκρινήσεις για το σεμινάριο απευθυνθείτε στον κ. Αλέξανδρο Μουρούζη (Τ: +306977618182, mourouzi@hotmail.com ).



Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |